

**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA VELIKO TRGOVIŠĆE NACRT**

**OPĆINSKO VIJEĆE**

KLASA: 021-01/19-01/3

URBROJ: 2197/05-05-19-1

Veliko Trgovišće, -----------2019.g.

Na temelju članka 18. Zakona o grobljima („Narodne novine“ broj: 19/98, 50/12, 98/17-Odl.USRH) članka 35. Statuta općine Veliko Trgovišće („Službeni glasnik Krapinsko-zagorske županije“ broj: 23/09, 8/13. i 6/18.) Općinsko vijeće općine Veliko Trgovišće na --------- . sjednici održanoj dana --------- 2019. godine, donijelo je

**ODLUKU**

**O IZMJENAMA ODLUKE O GROBLJIMA**

Članak 1.

Članak 2. Odluke o grobljima („Službeni glasnik KZŽ“ broj: 4/2003. i 27/08.) mijenja se i glasi:

„Članak 2.

Groblje je ograđeni prostor zemljišta na kojem se nalaze grobna mjesta, komunalna infrastruktura i u pravilu prateće građevine.

Prostor namijenjen za groblja određuje se prostorno planskom dokumentacijom određenom posebnim propisima.“

Članak 2.

U članku 3. stavak 1. mijenja se i glasi:

„ Na području općine Veliko Trgovišće utemeljeno je pet groblja, i to: groblje Veliko Trgovišće, Veliko Trgovišće 2, Sveti Juraj – Jezero Klanječko, Strmec i groblje Sveta Tri kralja – Velika Erpenja.“

Članak 3.

Ova Odluka stupa na snagu odmog dana od dana objave, a objavit će se u „Službenom glasniku Krapinsko-zagorske županije“.

**PREDSJEDNIK**

**OPĆINSKOG VIJEĆA**

Zlatko Žeinski,dipl.oec.

OBRAZLOŽENJE:

Člankom 1.st.2. Zakona o grobljima („Narodne novine“ broj: 19/98, 50/12, 98/17-Odl.USRH) groblje je definirano kao ograđeni prostor zemljišta na kojem se nalaze grobna mjesta, komunalna infrastruktura i u pravilu prateće građevine, tako da je u skladu s ovom odredbom potrebno uskladiti odredbu članka 2. Odluke o grobljima.

Nadalje, trenutno važećom odlukom utvrđena su četiri groblja na području Općine, a budući da se pristupa izgradnji groblja Veliko Trgovišće 2 potrebno je i u tom dijelu uskladiti odredbu članka 3. predmetne odluke.